Meie:18.02.2025 7-1/138/2025

Koostöötegijad nimekirja alusel

### **Norrby sadamaala detailplaneeringu vastuvõtmine ja avalik väljapanek**

Vormsi Vallavalitsus teatab, et ajavahemikul 05.03.2025-07.04.2025 toimub Norrby sadamaala üldplaneeringut muutva detailplaneeringu avalik väljapanek. Vormsi Vallavolikogu võttis planeerimisseaduse § 86, § 87 lõike 1, § 134 ja § 142 lõike 2 alusel 14.02.2025 otsusega nr 3 vastu ja suunas avalikule väljapanekule Norrby küla Norrby sadamaala üldplaneeringut muutva detailplaneeringu. Planeeringuala, pindala on kokku 1,6 ha, mis koosneb riigi-, munitsipaalomandis ja eramaa katastriüksustest. Juurdepääs detailplaneeringu alale on Norrby sadama tee kaudu (avalik tee nr 9070007).

Detailplaneeringu eesmärgiks on Norrby küla Norrby sadamaalal paadikuuride ehitusõiguse ja hoonestustingimuste määramine, olemasoleva väikehoone vaatlustorn-puhkekoha renoveerimise tingimuste ja puhkekoha asukoha määramine, kuivkäimlate ja prügikastide asukoha määramine, liiklusskeemi väljatöötamine ja parkimiskoha asukoha määramine, navigatsioonimärkide asukohtade määramine maismaal, loodusliku haljastuse kujundamine sadama- ja puhkealale sobivaks, slipi taastamine ja paadikanali setetest puhastamine ning ranna ehituskeeluvööndi vähendamine 5 paadi- ja võrgukuuri ja kuivkäimla püstitamiseks.

Detailplaneering on varasemalt vastu võetud 28.12.2015 Vormsi Vallavolikogu otsusega nr 24.

Teistkordse vastuvõtmine on põhjendatud vajadusega planeering viia vastavusse hetkel kehtivate õigusaktidega ning küsida ajakohased arvamused koostöötegijatelt ja kaasatavatelt.

Vastuvõetud detailplaneeringuga on võimalik tutvuda veebilehel <https://vormsi.ee/valitsemine/planeeringud-ja-maakorraldus/detailplaneeringud/> ning tööajal Vormsi vallamajas (Külamaja, Hullo küla).

Detailplaneeringu avaliku väljapaneku jooksul on igal isikul õigus avaldada detailplaneeringu kohta arvamust. Avaliku väljapaneku tulemuste avaliku arutelu korraldamine ei ole nõutav, kui detailplaneeringu kohta ei esitatud avaliku väljapaneku kestel kirjalikke arvamusi või kui kõik kirjalikult esitatud arvamused on arvesse võetud.

Arvamusi saab esitada kirjalikult Vormsi Vallavalitsusele kuni 07.04.2025 postiaadressil 91301 Külamaja, Hullo küla, Vormsi vald, Läänemaa või e-posti aadressil [vv@vormsi.ee](mailto:vv@vormsi.ee)